Végre egy igazi, „csajos” grillkönyv, amiben nem a kiadós steakek a főszereplők, hanem a könnyebb húsok, a változatos zöldségek, a grillezett saláták, valamint a köretek és szószok. A nagy sikerű 160 grammos szénhidrátdiéta-sorozat legújabb kötete a grillezéssel foglalkozik, amely minden évszakban élvezhető, hiszen grillezni nemcsak a kertben, hanem akár bent a konyhában is lehet. A különböző faszenes vagy gázos grillek mellett ma már egy elektromos kontaktgrillel vagy egy egyszerű grillserpenyővel is pár pillanat alatt kellemes sült ízt, igazi nyári zamatot adhatunk az alapanyagoknak. A grillezés télen-nyáron, mindenki számára elérhető! A kötetben található receptek követik a cukorbetegeknek és inzulinrezisztenseknek előírt szénhidrátdiéta alapelveit, és ahogyan azt a szerzőtől megszokhattuk, finomak, látványosak, ráadásul gyorsan és könnyen elkészíthetők.